kardosdrur/scandi-wiki huggingface dataset:
Ernst Andersen

Ernst Andersen (12. september 1907 i Herning – 9. marts 2002) var en dansk jurist, dr.jur. og professor i retsvidenskab ved Københavns Universitet. Han har igennem sit lange forfatterskab bidraget til dansk retsvidenskab, som bl.a. omfatter lærebøger i ægteskabsret og lærebøger i statsret, som han skrev i samarbejde med Alf Ross.

Kilder 
 Biografi i Dansk Biografisk Leksikon 

Jurister fra Danmark
Personer fra Herning
Kontorchefer fra Danmark
Retshistorikere fra Danmark
Personer i Dansk Biografisk Leksikon
Personer i Kraks Blå Bog (afdøde)
Ansatte ved Københavns Universitet
Faglitterære forfattere fra Danmark
Dansksprogede forfattere fra Danmark
Heliotrop

Heliotrop (Heliotropium) er en slægt med ca. 200-300 arter, som er udbredt i de fleste subtropiske egne af verden. Det er for det meste en- eller flerårige, urteagtige planter, men der findes også arter, der er halvbuske, buske og træer. Planterne er behårede, men sjældent ruhårede. Bladene sidder spredt (eller sjældent: modsat). Blomsterne er samlet i endestillede eller sjældnere: sidestillede stande, der egentlig er svikler, men hvis akse ofte er så kort, at de ligner halvskærme. Blomsterne er regelmæssige og 5-tallige med hvide, blåligt-hvide eller blå kronblade. Frugten danner fire delfrugter ved modenhed.

Heliotrop er blevet sat i forbindelse med dødsfald ved hunde der har spist af bladende. 

 Ægte heliotrop (Heliotropium arborescens)
 Europæisk heliotrop (Heliotropium europaeum)
 Håret heliotrop (Heliotropium hirsutissimum)
 Vellugtende heliotrop (Heliotropium suaveolens)

Referencer 

Rublad-familien
Bollemælk

Bollemælk er en gammel dansk ret bestående af brød- eller melboller liggende til blød i varm mælk, ofte drysset med sukker eller kanel.

Talemåde 
Talemåden "ikke stikke op for bollemælk" betyder, man ikke giver op eller lader sig nøje med mindre gode ting.

Der er uenighed om udtrykkets oprindelse. Nudansk Ordbog angiver ifølge Henrik Lorentzen at udtrykket stammer fra at høstkarle som udførte det hårde arbejde på landet med at løfte hø eller halm op (=stikke op) med høtyve, nægtede at lade sig spise af med retten bollemælk, men ville have bedre kost end det. Lars Henriksen og Anders W. Bertelsen giver samme forklaring i henholdsvis Kristeligt Dagblad og Fyens Stiftstidende.  Men i Ordbog over det danske Sprog (ODS) er udtrykket optaget under betydningen "give tabt" eller "give op" af at "stikke op".

Lektor Asgerd Gudiksen fra Institut for Nordiske Studier og Sprogvidenskab ved Københavns Universitet vurderer i Samvirke at forklaringen med at stikke hø eller halm op er usandsynlig, og mener at betydningen "give op" er mest sandsynlig. Hun henviser bl.a. til at bollemælk ikke blev anset for en dårlig ret, samt at varianten af udtrykket "han går ikke af vejen for bollemælk" er kendt fra Lolland.

Referencer 

Mad fra Danmark
Ord og vendinger
Nadia Gattas

Nadia Gattas (født på Vesterbro i København) er en dansk sangerinde. Hun er datter af marokkansk mor og en egyptisk far. Hun debuterede med singlen "Min melodi" den 21. januar 2011 på EMI. Sangen er bl.a. skrevet af Medina. Nadia fik i slutningen af 2011 et hit med singlen "Min indre stemme" sammen med saxofonist Michael Rune. Singlen har ligget i top 10 på singlelisten, og har modtaget guld for 15.000 downloads. Den 24. september 2012 udgav hun singlen "Rejser gennem tiden" på Sony Music. Nadia har skrevet sangen sammen med Mads Løkkegaard og Jakob Glæsner, og sangen handler om "at finde sin vej i livet, selv om der er sten på den. For det nytter ikke noget at læne sig tilbage og græde snot. Alt det, jeg har set og været igennem har gjort mig til den, jeg er". Nadia har desuden medvirket i Xanders sang "Mit Hjerte Brænder" feat. Nadia Gattas.

Diskografi

Singler

Kilder 

Sangere fra Danmark
Al Gharbiyah

Al-Gharbiyah (arabisk: الغربية) er et guvernement i den nordlige del af Egypten. Dens hovedstad er Tanta som ligger 90 km fra Kairo og 120 km fra Alexandria. Den største by i al-Gharbiyah er El-Mahalla El-Kubra.

Andre byer 
 Kafr El-Zayat
 Samannoud
 Zifta
 ElSanta
 Kotoor
 Basyoun
 Shubra El-Namla

Eksterne kilder og henvisninger 

Egyptens guvernementer
Kylie: Live in New York

Kylie: Live in New York er et livealbum af den australske sangerinde Kylie Minogue. Albummet er en optagelse af hendes turne For You, For Me Tour under hendes optræden i New York City, og blev udgivet den 14. december 2009. Albummet indeholder ikke sangen "Better than Today", som ikke var medtaget på grund af hvad der vises på Minogues næste studiealbum Aphrodite.

Sporliste 
 "Overture" – 1:40
 "Light Years" – 4:20
 "Speakerphone" – 4:46
 "Come into My World" – 3:55
 "In Your Eyes" – 3:22
 Everything Taboo Medley: "Shocked"/"What Do I Have to Do"/"Spinning Around" – 9:18 
 "Like a Drug" – 4:49
 "Boombox"/"Can't Get Blue Monday Out of My Head" – 5:03
 "Slow" – 6:21
 "2 Hearts" – 4:18
 "Red Blooded Woman"/"Where the Wild Roses Grow" – 4:44
 "Heartbeat Rock" – 2:14
 "Wow" – 3:01
 "White Diamond Theme" – 2:09
 "White Diamond: A Personal Portrait of Kylie Minogue" – 3:11
 "Confide in Me" – 4:47
 "I Believe in You" – 3:03
 "Burning Up"/"Vogue" – 3:20
 "The Loco-Motion" – 4:56
 "Kids" – 5:00
 "In My Arms" – 4:09
 "Better the Devil You Know" – 4:42
 "The One" – 4:27
 "I Should Be So Lucky" – 3:55
 "Love at First Sight" – 6:40

Eksterne henvisninger 
Kylie: Live in New York på Allmusic

Kylie Minogue-livealbum
Livealbum fra 2009
Al Isma'iliyah

Al Isma'iliyah (arabisk: الإسماعيليه ) er et guvernement beliggende i den nordlige del af Egypten med 1.029.136
indbyggere (2010) og det areal på 1.442 km2; Dens hovedstad er Ismailia som ligger ved ved Suez-kanalen. Den grænser mod nord til guvernementet Bur Sa'id, mod øst til Nord-Sinai, mod syd til as-Suwais og mod vest til al-Qahira og asch-Scharqiyya.

Eksterne kilder og henvisninger 

Egyptens guvernementer
Edmunds Sprūdžs

Edmunds Sprūdžs (21. juni 1980 i Riga i Lettiske SSR) er en lettisk politiker, nuværende lettisk Minister for miljø og regional udvikling.

Den 25. oktober 2011 udnævntes han til at være Letlands Minister for miljø og regional udvikling i Valdis Dombrovskis' tredje regering.

Kildehenvisninger

Eksterne henvisninger 

 Letlands regerings hjemmeside  

Personer fra Riga
Politikere fra Letland
Ministre fra Letland
Janub Sina'

Janub Sina' (arabisk: جنوب سيناء ) er et guvernement beliggende  i den østlige del af Egypten. Området har 154.941
indbyggere på et areal af 1.442 km2. Den dækker den sydlige halvdel af Sinaihalvøen, derfor dens arabiske navn som betyder sydlige Sinai.

De vigtigste byer er:

El-Tor som er administrationsby
Dahab
Sharm el-Sheikh

I området ligger også Sankt Katharinas Kloster der er på UNESCOs liste over verdenarven.

Eksterne kilder og henvisninger 

Egyptens guvernementer
Sv. Michelsen

Sv. Michelsen Chokolade er en dansk chokoladeproducent. Firmaet ejes af Holdingselskabet af 2. september 1989.

Firmaet blev grundlagt af konditor Svend Michelsen i Randersgade 6 på Østerbro i 1933. I 1970'erne overtog datteren Rita og svigersønnen Kjeld Dorff ledelsen af Sv. Michelsen Chokolade, og siden 1992 har virksomheden været kongelig hofleverandør. I dag er tredje generation, Nicolas Dorff, adm. direktør for Sv. Michelsen.

Virksomheden har 20 butikker i Sv. Michelsen Chokolades i eget navn, og produkterne sælges gennem flere end 200 chokolade- og delikatesseforretninger, bagere og andre specialforhandlere.

Firmaet er beliggende på Stamholmen 91 i Hvidovre og beskæftiger omkring 30 i fremstillingen af chokolader og over 100 medarbejdere i butikkerne.

Kilder 
 Sv. Michelsens hjemmeside
 Flemming Kjærsdam: "På toppen af en chokoladefabrik", i Erhvervsbladet, 28. maj 2008.

Konfekturevirksomheder i Danmark
Leverandører til Det Kongelige Danske Hof
Etableret i 1933
Østerbro
Hvidovre
Rubin (flertydig)

RUBIN eller Rubin har flere betydninger:
 Rubin – er en ædelsten, som er den røde variant af mineralet korund
 Rubin Central Design Bureau for Marine Engineering – RUBIN, er et russisk skibskonsulent-firma, beliggende i Sankt Petersborg
 Rubin Williams – amerikansk bokser, født 1976
Hyacintara

Hyacintara (Anodorhynchus hyacinthinus) er det største medlem af ara-gruppen indenfor papegøjefamilien. 
Hyacintaraen er en sjælden papegøjeart, hvor de fleste af de få eksemplarer som er tilbage i naturen lever i Brasilien – områderne Pantanal, Amazonas og Mato Grosso. 

Man antager at der findes flere af disse i privat eje end de som findes tilbage ude i naturen. For at se disse papegøjer kan  man  tage til Loro Parque på Tenerife.

Beskrivelse 

Fuglens latinske navn kommer af ordene an, odo og rhynchus som betyder henholdsvis "ingen", "tand" og "næse" på latin. 
Navnet kommer af at denne ara mangler de karakteristiske tandlignende sider på undernæbbet som findes på de fleste andre araer.

Fuglen kan blive optil 100 cm lang målt fra toppen af hovedet til spidsen på halefjerene (stjerten) og et vingefang på op til 120 cm.
Farven er koboltblå med gule hudtegninger omkring øjnene og i mundvigene. 
Som på de fleste araer er stjerten lang og fungerer som styre- og bremsemekanisme under flyvning. 
Da den er så stor, er hyacintaraen meget manøvreringsdygtig.

Adfærd 
I naturen lever disse fugle hovedsagelig af nødder som den finder i bunker med størknet afføring fra kvæg. 
Kosten er meget fed, og fuglens fordøjelse er da også specielt egnet til at tage imod denne type mad. 

Hyacintaraen er som de fleste papegøjer god til at snakke og efterligne lyde – men er ikke en af de bedste til dette. 
Arten er særdeles godt egnet som kæledyr på grund af sin utrolige tålmodighed og det kontaktsøgende væsen. 
Dette har også været med til at gøre at jagten på disse i vild tilstand har været omfattende i mange år og dermed en af grundene til at der findes få tilbage. Den er på Washington-konventionens liste over stærkt truede dyr.

Eksterne henvisninger 

 Om hyacintaraen på Odense Zoos hjemmeside
 Blue Macaws – nyheder på engelsk om blå araer
 BirdLife International 2013. Anodorhynchus hyacinthinus. IUCN Red List of Threatened Species. Version 2013.2
Papegøjer
Marken

Marken er en halvø i IJsselmeer i Nederlandene. Marken ligger i Waterland kommune i provinsen Noord-Holland.

Der er i virkeligheden tale om en ø, der nu om stunder er forbundet med fastlandet via en dæmning. Marken er en velbesøgt turistattraktion, der er kendt for sine mange træhuse. Halvøen har givet navn til Markenmeer, den del af IJsselmeer, der ligger lige rundt om den.

Marken var en selvstændig kommune indtil 1991, hvor den blev lagt ind under Waterland. Der boede (pr. 2004) 1.846 mennesker på Marken.

Eksterne henvisninger 

Nederlandsk geografi
Halvøer i Europa
Øer i søer
Santa Coloma d'Andorra

Santa Coloma d'Andorra eller blot Santa Coloma er en lille by i Andorra med indbyggere. Byen ligger 2 km fra hovedstaden Andorra la Vella.

Byens kirke, der stammer fra det 9. århundrede, blev optaget på UNESCOs Verdensarvsliste i 1999.

Referencer 

Andorras geografi
Verdensarvsområder i Andorra
Chiajna

Chiajna er en kommune i Ilfov-distriktet i Rumænien, lidt vest for hovedstaden Bukarest. Kommunen har tre landsbyer, Chiajna, Dudu og Roşu, og et befolkningstal på 8.163.

Navnet 'Chiajna' er også et rumænsk pigenavn, der er den feminine udgave af 'cneaz', der betyder 'prins'. Kommunens navn stammer antagelig fra en adelskvinde, der har boet på stedet, men der hersker tvivl om, hvem hun var. Hun kan have være hustruen til prins Mircea af Valakiet og levet ca. 1525-1580; denne Chiajna er kendt i rumænsk litteratur som en frygtindgydende kvinde, der kan ses som en parallel til Lady Macbeth.

Kommuner i Rumænien
Fono (Amerikansk Samoa)

Fono er den territoriale lovgivende forsamling i Amerikansk Samoa. Som de fleste lovgivende forsamlinger i USA og dets territorier, består Fonoen af et tokammersystem med et repræsentanternes hus og et senat. Disse to er placeret hhv. i Fagatogo samt Pago Pago havn.

Fonoen er den eneste lovgivende forsamling på statsligt eller territorialt niveau i USA, der både er et tokammersystem og tværpolitisk. Nebraska Lovgivende Forsamling er ligeledes tværpolitisk, dog et etkammersystem.

Pr. marts 2006 er Amerikansk Samoas Fono den eneste statslige eller territorialt lovgivende organ, der ikke har en officiel websted.

Amerikansk Samoa
Parlamenter
The Dinner Party

The Dinner Party (en: Middagsselskabet) er en installation af den feministiske kunstner Judy Chicago, der forestiller et bord dækket op til 39 mytiske og historisk berømte kvinder. Det blev produceret fra 1974 til 1979 som et samarbejde mellem flere kunstnere og blev udstillet første gang i 1979. Efterfølgende har det, trods modstand i kunstverdenen, turneret 16 forskellige udstillinger i seks lande på tre kontinenter, og er blevet set af 1 million tilskuere. Siden 2007 har installationen været permanent udstillet på Brooklyn Museum i New York City, USA.

Om installationen 
Judy Chicago, der var initiativtager og koordinator for projektet, fortalte at værkets formål var at "gøre en ende på den vedvarende udelukkelsescyklus, hvorigennem kvinder blev skrevet ud af historiebøgerne."

Bordet er triangulært og måler 14.63 m på hver side. Hver plads ved bordet har en løber broderet med kvindens navn og symboler og billeder der henviser til hendes bedrifter. Der er ved hver plads også en serviet, bestik, drikkeglas og en tallerken. Mange af tallerknerne er prydet med en skulptur der ligner en sommerfugl eller blomst som et vulvasymbol. The Dinner Party er et samarbejde mellem mange kvindelige kunstnere (og enkelte mandlige) og hylder traditionelle kvindelige færdigheder som stofkunst (som vævning, brodering eller syning) og porcelænsmaling, der normalt regnes til hushåndværk, modsat de mere kulturelt anerkendte, mandsdominerede kunstarter. Det hvide gulv af triangulære porcelænsfliser har inskriptioner med navnene på yderligere 999 notable kvinder.

Kunst
Feminisme
Ungarns Kunsthåndværksmuseum

Ungarns Kunsthåndværksmuseum () er et museum i Budapest i Ungarn. Jugendstilbygningen der rummer museet opførtes i perioden 1893 til 1896 efter et projekt af arkitekterne Ödön Lechner og Gyula Pártos. Bygningen er en af de mest karakteristiske og mest repræsentative former for Lechners arkitektoniske stil, der byder på traditionel ungarsk keramik, herunder keramik fra Zsolnay og Maiolica, som også viser islamiske og hindumotiver (et andet eksempel herpå er Ungarns Geologiske Institut ikke langt fra Budapest Bypark).

Kunsthåndværksmuseet befinder sig ikke langt fra den sydlige ende af Nagykörút-boulevarden i bydelen Ferencváros, som kan nås via Budapest Metros linje tre.

Eksterne henvisninger 

 Officiel hjemmeside

Museer i Ungarn
Charles Scorsese

Charles Scorsese (8. maj 1913 – 23. august 1993) var en amerikansk skuespiller. Han var far til filminstrukøren Martin Scorsese. Han medvirkede i mange af sin søns film, så som Raging Bull, The King of Comedy og Goodfellas.

Eksterne henvisninger 
 

Skuespillere fra USA
Karlis Neretnieks

Karlis Neretnieks (20. oktober 1949 i Mölndal i Sverige) er en svensk officer med lettisk baggrund fra kampvognsstyrkerne med rang af generalmajor.

Neretnieks gjorde tjeneste ved Södermanlands regemente (P 10) i Strängnäs, og var 1992–95 brigadchef for Gotlandsbrigaden (PB 18) i Visby, og 1995–97 chef for Försvarsmaktens internationella centrum (Swedint) i Almnäs. Han var derefter operationsleder ved Mellersta militärområdesstaben. I 1998 udnævntes han til rektor for Försvarshögskolan fra 1998 og forfremmedes til generalmajor. Han virkede som rektor til 2002. Neretnieks har siden 1989 været medlem af Kungliga Krigsvetenskapsakademien.

Karlis Neretnieks er siden den 16. oktober 2004 Kommandør af Trestjerneordenen. Neretnieks er medlem af Klubben af Lettiske Generaler.

Kildehenvisninger

Eksterne henvisninger 
 Biografi 

Generaler fra Sverige
Kommandører af Trestjerneordenen
Medlemmer af Kungliga Krigsvetenskapsakademien
Fono

Fono har flere betydninger:

 Fono (Amerikansk Samoa) – Amerikansk Samoas lovgivende forsamling.
 Fono (Samoa) – Samoas parlament.
 Fono (Togo) – landsby i Togo.
 Fono (Tokelau) – Tokelaus parlament.
 Fono (band) – rockgruppe.
 FONO – norsk organisation for pladeselskaber.
Leo Howard

Leo Howard (født 13. juli 1997) er en amerikansk skuespiller og model. Han er mest kendt for sin rolle som Jack i Disney Channels nye tv-serie, Kickin' it, der bliver sendt på Disney XD.

Tidlige liv 
Leo Howard er født d. 13. juli 1997 i Newport Beach i Californien, USA, som søn af Tedd og Randye Howard. Han voksede op i Fallbrook i det nordlige San Diego County, også i USA.

Karriere 
Howard fik sin debut i 2005 i tv-serien Monk som en lille karate-dreng. Han fik senere sit helt store gennembrud i 2009, i serien Leo Little's Big Show som Leo Little. 

Det er blevet til filmene Aussie and Ted's Great Adventure som Eric Brooks, G.I. Joe: The Rise of Cobra som Young Snake Eyes, samt i Shorts som Laser Short, der alle er fra 2009. 

I 2010 var han Logan Hoffman i filmen Logan og i 2011 Young Conan i Conan the Barbarian, på dansk Conan Barbaren.

Han har også været med i Disney XDs tv-serie, Zeke and Luther som Hart Hamlin og i PrankStars i 2011.

Eksterne henvisninger 
 

Skuespillere fra USA
HD 10180

HD 10180 er en sollignende stjerne, som ligger 127 lysår væk fra vores solsystem, i den sydlige konstellation Lille Søslange. Det er for nylig opdaget, at stjernen har mindst fem, måske syv, planeter. Dens masse og metalicitet er henholdsvis 6 % og 20 % større end Solens.

Noter 

Astronomiske dynamiske systemer
Fuentealbilla

Fuentealbilla er en lille landsby og kommune i Provinsen Albacete, Castilla-La Mancha, Spanien. Den ligger nordøst for byen Albacete og havde 2071 indbyggere pr. 2009.

Fodboldspilleren Andrés Iniesta, som spiller for FC Barcelona blev født i byen.

Eksterne henvisninger 

http://www.fuentealbilla.es/ 

Byer i Castilla-La Mancha
Trio II

Trio II er det andet album i samarbejdet mellem de amerikanske sangere og sangskrivere Emmylou Harris, Linda Ronstadt, and Dolly Parton.

11 år efter udgivelsen af deres første album, Trio, som vandt mange gange platin og en grammy, vendte country supergruppen tilbage med et nyt album i samme ånd. Albummet nåede top fem på Billboards Country hitliste så vel som en placering som nummer 62 på Billboards samlede liste.
 
Sangene var egentlig indspillet i 1994 af Parton, Ronstadt and Harris, men uoverenstemmelser mellem deres respektive pladeselskaber og problemer med at få de tre travle kvinders koncertkalendre til at passe sammen forhindrede albummets udgivelse. Imidlertid remixede Ronstadt i 1995 fem af de ti numre (dog uden Partons vokal) og inkluderede dem på sit album Feels Like Home. De fem numre var "Lover's Return", "High Sierra", en coverversion af Neil Youngs "After the Gold Rush" (med Valerie Carter), "The Blue Train" (et top 40 solo hit for Ronstadt), og titelsangen fra Ronstadts album, Randy Newman-kompositionen "Feels Like Home". I 1999 (efter Parton og Harris havde forladt deres respektive pladeselskaber), bestemte de sig til sidst for at udgive albummet, som det oprindeligt var indspillet. Selvom det ikke indeholdt nogen hit singler (amerikanske mainstream countryradiostationer havde for længe siden droppet de fleste artister, som nærmede sig de 50 år fra deres playlister i de sene 1990'ere), blev det tildelt guld af RIAA, og vandt trioen endnu en Grammy i 2000.
 
Da det viste sig umuligt af finde tid i kalenderen til at få taget billeder til albummet, valgte man at bruge barndomsbilleder af Harris, Parton and Ronstadt til coveret. Det var dog muligt for dem at samles til en kort promotion tour i det tidlige 1999, og i januar filme en musikvideo til "After the Gold Rush" i den smukke synagoge i New York City.
 
Nummeret "Softly & Tenderly" blev også indspillet til albummet, men blev udeladt. Den kom med på Emmalou Harris' boxset "Songbird: Rare Tracks and Forgotten Gems" fra 2007.

Oversigt over numre 
 "Lover's Return" (A.P. Carter, Maybelle Carter, Sara Carter) – 4:00
 "High Sierra" (Harley Allen) – 4:21
 "Do I Ever Cross Your Mind?" (Dolly Parton) – 3:16
 "After the Gold Rush" (Neil Young) – 3:31
 "The Blue Train" (Jennifer Kimball, Tom Kimmel) – 4:57
 "I Feel the Blues Movin' In" (Del McCoury) – 4:31
 "You'll Never Be the Sun" (Donagh Long) – 4:43
 "He Rode All the Way to Texas" (John Starling) – 3:07
 "Feels Like Home" (Randy Newman) – 4:47
 "When We're Gone, Long Gone" (Kieran Kane, James Paul O'Hara) – 4:00

Countryalbum
Album fra 1999
Råd (forsamling)

Råd har flere betydninger:
 Rigsråd
 Statsråd
 Nordisk Råd
 Etisk Råd
 Det Økonomiske Råd
 Vogternes Råd
 Det Europæiske Råd
 Rådet for Den Europæiske Union
 Nordatlantiske Råd
 British Council
 Staatsrat
 Ministerrat

Se også 
 Junta – oprindelig et spansk ord for forsamling, råd eller komité.

de:Council
fa:شورا (ابهام‌زدایی)
fr:Council
ms:Majlis
Råd

Råd har flere betydninger:
 Trøske (råd)
 Råd (forsamling)
Lara Fabian

Lara Fabian er en belgisk frankofon singer-songwriter. Hun er født  i Etterbeek i Belgien som Lara Crokaert.

Diskografi

Studiealbums 
 1991 : Lara Fabian
 1994 : Carpe Diem (med Je suis malade)
 1996 : Pure
 1999 : Lara Fabian (album på engelsk)
 2001 : Nue
 2004 : A Wonderful Life (album på engelsk)
 2005 : 9
 2009 : Toutes les femmes en moi (En hyldest til de frankofone sangerinder som Françoise Hardy, Édith Piaf, Catherine Lara)
 2009 : Every Woman In Me (en hyldes til de anglofoen sangerinder som Barbra Streisand, Annie Lennox, Sarah McLachlan)
 2010 : Mademoiselle Zhivago (med den russiske komponist Igor Krutoj)
 2012 : Le secret

Livealbums 
 1998 : Lara Fabian Live 98 (med Requiem pour un fou med Johnny Hallyday)
 2002 : Live 2002
 2003 : Lara Fabian : Live En Toute Intimité
 2006 : Un Regard 9 – Live

Sangskriver 
Lara har skrevet omkring 56 sange til sine egne albums, men derudover har hun skrevet sange til andre sangere deriblandt:
 Inévitablement til Nolwenn Leroy
 De la Peau til Sandy Valentino
 Dis-moi que tu m’aimes til Chimène Badi
 Donne til Myriam Abel
 Faire semblant til Cristina Marocco
 Avant til Daniel Lévi
 Je me pardonne til Rick Allison

Eksterne henvisninger

Kilder 

Sangere fra Belgien
Deltagere ved Eurovision Song Contest 1988
Luxembourgs Eurovision Song Contest-deltagere
Les Enfoirés
VM i cykling

VM i cykling omfatter:
 VM i landevejscykling – mesterskab i linjeløb, der bliver afholdt årligt og som køres samme dag
 VM i banecykling – mesterskaber, som bliver afholdt årligt, i flere discipliner
 VM i BMX
 VM i para-cykling – cykeldisciplin for personer med handikap.
Citroën Axel

Citroën Axel var en bilmodel bygget fra starten af 1985 til midten af 1990 på licens fra den franske bilfabrikant Citroën af Oltcit i Rumænien.

Minibilen var planlagt af Citroën, men blev dog ikke realiseret af moderselskabet PSA Peugeot Citroën. I Frankrig blev modellen erstattet af Citroën Visa. Den var baseret teknisk på Peugeot 104, og fandtes både med luftkølet tocylindret motor fra Citroën Visa og med vandkølet firecylindret motor.

I slutningen af 1982 kom bilen på markedet i Rumænien som Oltcit Special og Oltcit Club. Bilen blev fra starten af 1985 markedsført af Citroën i Frankrig, Østrig, Holland, Belgien og Italien (dog ikke Tyskland, Storbritannien, Skandinavien og Schweiz) under modelbetegnelsen Axel. Bilen havde luftkølet, firecylindret boxermotor fra Citroën GS på enten 1.129 cm³ og 58 hk i Axel og Axel 11 R eller 1.299 cm³ og 60 hk i Axel 12 TRS.

Eksporten af Axel blev indstillet i 1988, men produktionen fortsatte i Rumænien frem til 1995.

Kilder

Eksterne henvisninger 

Axel
Minibiler
Forhjulstrukne biler
Biler introduceret i 1982
Biler fra 1980'erne
Biler fra 1990'erne
Jean-Achille Benouville

Jean-Achille Benouville (15. juli 1815 i Paris – 8. februar 1891 sammesteds) var en fransk maler, bror til Léon Benouville.

Benouville dyrkede hovedsagelig det "heroiske" landskabsmaleri.

Kilder 

 

Malere fra Frankrig
Landskabsmalere
Franskmænd i 1800-tallet
Personer fra Paris
Modtagere af Prix de Rome for maleri